CELEX: 32020D0402(01)
Language: sk
Date: 2020-04-01 00:00:00
Title: Rozhodnutie Komisie z 1. apríla 2020, ktorým sa mení rozhodnutie Komisie 2017/C 287/03, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov 2020/C 110/04

2.4.2020   
               
               
                  SK
               
               
                  Úradný vestník Európskej únie
               
               
                  C 110/4
               
            
         ROZHODNUTIE KOMISIE
         z 1. apríla 2020,
         ktorým sa mení rozhodnutie Komisie 2017/C 287/03, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov
         (2020/C 110/04)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Komisie 2009/427/ES z 3. júna 2009, ktorým sa zriaďuje expertná skupina pre technické poradenstvo v oblasti ekologickej výroby (1), a najmä na jeho článok 4 ods. 2,
         keďže:
         
                     (1)
                  
                  
                     Rozhodnutím 2009/427/ES vytvorila Komisia expertnú skupinu pre technické poradenstvo v oblasti ekologickej výroby (ďalej len „skupina“).
                  
               
                     (2)
                  
                  
                     Na základe rozhodnutia Komisie 2017/C 287/03 (2) sa zostavil súpis expertov vymenovaných za úspešných kandidátov na členov predmetnej skupiny podľa článku 4 ods. 2 rozhodnutia 2009/427/ES a v súlade s rozsahom pôsobnosti nariadenia Rady (ES) č. 834/2007 (3).
                  
               
                     (3)
                  
                  
                     Nariadenie (ES) č. 834/2007 bolo zrušené nariadením Európskeho parlamentu a Rady (EÚ) 2018/848 (4). Týka sa okrem iného morskej soli a iných solí do potravín a krmív, ktoré neboli zahrnuté do rozsahu pôsobnosti nariadenia (ES) č. 834/2007.
                  
               
                     (4)
                  
                  
                     Podľa článku 21 ods. 1 nariadenia (EÚ) 2018/848 je Komisia splnomocnená prijímať delegované akty s cieľom doplniť podrobné pravidlá výroby týkajúce sa morskej soli a iných solí do potravín a krmív. Podľa článku 2 písm. b) rozhodnutia 2009/427/ES expertná skupina pomáha Komisii pri tvorbe nových pravidiel výroby.
                  
               
                     (5)
                  
                  
                     S cieľom pomôcť Komisii pri tvorbe pravidiel výroby týkajúcich sa morskej soli a iných solí do potravín a krmív by sa mala v súlade s článkom 5 ods. 2 rozhodnutia 2009/427/ES vytvoriť podskupina expertov disponujúcich odbornými poznatkami z oblasti výroby soli. Experti na výrobu soli by sa mali zaradiť do zoznamu úspešných kandidátov zostaveného na základe rozhodnutia 2017/C 287/03.
                  
               
                     (6)
                  
                  
                     Podľa článku 4 ods. 2 rozhodnutia 2009/427/ES a v súlade s politikou Komisie venovanou transparentnosti bola v Registri expertných skupín Komisie a podobných subjektov uverejnená výzva na vyjadrenie záujmu zo strany expertov. Na základe vyhodnotenia spisov predložených uchádzačmi sa pristúpilo k výberu štyroch expertov na výrobu soli, ktorí sa majú doplniť do súpisu expertov vymenovaných za úspešných kandidátov na členov predmetnej skupiny.
                  
               
                     (7)
                  
                  
                     S cieľom zavŕšiť výberové konanie by Komisia mala týchto expertov doplniť do zoznamu úspešných kandidátov,
                  
               ROZHODLA TAKTO:
         
            Článok 1
            V prílohe k rozhodnutiu Komisie 2017/C 287/03 sa v časti B do abecedného súpisu expertov vymenovaných za úspešných kandidátov na členov predmetnej skupiny vkladajú tieto mená:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 1. apríla 2020
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 139, 5.6.2009, s. 29.
         
            (2)  Rozhodnutie Komisie 2017/C 287/03, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov (Ú. v. EÚ C 287, 31.8.2017, p. 3).
         
            (3)  Nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (Ú. v. EÚ L 189, 20.7.2007, s. 1).
         
            (4)  Nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v. EÚ L 150, 14.6.2018, s. 1).